Na temelju članka 59. stavak 1. Zakona o zdravstvenoj zaštiti („Narodne novine“ br. 150/058., 71/10., 139/10., 22/11.,84/11., 12/12., 35/12., 70/12., 82/13., 159/13., 22/14. i 154/14), te odredbe članka 5. st. 1. Pravilnika o mjerilima za prijem specijalizanata (N.N. 83/2015.) a u skladu s odobrenim Planom specijalizacija za 2017. godinu te provođenju Izmjena i dopuna Operativnog programa učinkoviti ljudski potencijali 2014-2020. “Specijalističko usavršavanje doktora medicine“, ravnatelj Doma zdravlja Đakovo, P. Preradovića 2, Đakovo, dana 16. kolovoza 2017. godine raspisuje

**NATJEČAJ**

za izbor pristupnika za odobravanje specijalizacije i za sklapanje ugovora o radu na neodređeno vrijeme radi obavljanja poslova i radnih zadataka za

**– doktora obiteljske medicine-specijalizacija obiteljske medicine- 2 izvršitelja**

I. Opći uvjeti koje pristupnik za odobravanje specijalizacije mora ispunjavati su:

– za radno mjesto : zdravstveni radnik sa završenim integriranim preddiplomskim i diplomskim studijem zdravstvenog usmjerenja

– odobrenje za samostalan rad (licenca)

II. Prema Pravilniku o mjerilima za prijam specijalizanata (NN br. 83/15), vrednovat će se duljina trajanja studija, prosjek ocjena studija, nagrade za vrijeme studija, poslijediplomski studij (doktorski studij, magistarski studij), stručna i znanstvena aktivnost, rad u primarnoj zdravstvenoj zaštiti i rad doktora medicine bez specijalizacije u bolničkoj zdravstvenoj ustanovi. U slučaju kad dva pristupnika ostvare isti broj bodova, sukladno mjerilima utvrđenim Pravilnikom, prednost pri konačnom redoslijedu pristupnika ima pristupnik koji je bio sudionik Domovinskog rata sukladno Zakonu o pravima hrvatskih branitelja iz Domovinskog rata i članova njihovih obitelji.

III. Uz prijavu na natječaj pristupnik treba priložiti:

1. zamolbu

2. životopis

3. preslika domovnice

4. preslika rodnog lista

5. preslika diplome

6. preslika uvjerenja o položenome stručnom ispitu,

te obveznu dokumentaciju sukladno Pravilniku o mjerilima za prijam specijalizanata (NN br. 83/15):

7. preslika odobrenja za samostalan rad (licencu)

8. preslika prijepisa položenih ispita na studiju

9. preslika potvrde o prosjeku ocjena tijekom studija, te duljini trajanja studija

10. preslika nagrade za vrijeme studija

11. preslika potvrde o poslijediplomskom studiju

12. popis objavljenih radova

13. elektronički ispis staža iz HZMO (preslika radne knjižice) ili preslika ugovora o radu ako je pristupnik radio u primarnoj zdravstvenoj zaštiti

14. Preslika rezultata psihološkog testiranja

Dokazi koji se dostavljaju ne moraju biti ovjereni, ali se izvornik dokumenta mora predočiti Povjerenstvu prilikom razgovora.

Bodovanje i razgovor s Povjerenstvom za odabir pristupnika obavlja se samo za one pristupnike koji su podnijeli potpunu dokumentaciju.

Odluku o izboru specijalizanata donosi ravnatelj ustanove na prijedlog Povjerenstva za odabir pristupnika.

Ravnatelj će objaviti na oglasnoj ploči zdravstvene ustanove listu rezultata svih pristupnika s istaknutim ukupnim bodovima u roku od 5 dana od dana dostave prijedloga odluke Povjerenstva.

Izabrani pristupnik zasniva radni odnos na neodređeno vrijeme, uz probni rad,ukoliko nije već radnik Doma zdravlja Đakovo.

Na natječaj se mogu javiti osobe oba spola (čl. 13. st. 2. Zakona o ravnopravnosti spolova, NN br. 82/08).

Prijave s dokazima o ispunjavanju uvjeta natječaja dostavljaju se u roku od 8 dana od objave natječaja na adresu: Dom zdravlja Đakovo, P.Preradovića 2, 31400 Đakovo, s naznakom »Natječaj za specijalizaciju«.

Napomena: Natječaj objavljen 18. kolovoza 2017. godine u Večernjem listu